stanford-oval/wikipedia huggingface dataset:
Allen Henry Vigneron

Allen Henry Vigneron (s. 21. lokakuuta 1948 Mount Clemens) on yhdysvaltalainen roomalaiskatolinen arkkipiispa. Hänet vihittiin papiksi Detroitin arkkihiippakuntaan 26. heinäkuuta 1975 ja nimitettiin sen vihkipiispaksi sekä Sault Sainte Marie in Michiganin titulaaripiispaksi 12. kesäkuuta 1996. Piispaksi konsekroinnin suoritti 9. heinäkuuta Adam Joseph Maida, jota avustivat James Aloysius Hickey ja Edmund Casimir Szoka.
10. tammikuuta 2003 Vigneron sai nimityksen Oaklandin koadjuuttoripiispaksi, jonka virkaan hänet asetettiin 26. helmikuuta. Hänestä tuli Oaklandin piispa 1. lokakuuta 2003. 5. tammikuuta 2009 hänet nimitettiin Detroitin arkkipiispaksi ja Cayman-saarten superioriksi. 28. tammikuuta hänet asetettiin virkaansa Detroitin arkkipiispana.
Allen James Babcock

Allen James Babcock (17. kesäkuuta 1898 Bad Axe, Michigan – 27. kesäkuuta 1969) on yhdysvaltalainen roomalaiskatolinen piispa. Hänet vihittiin 7. maaliskuuta 1925 papiksi Detroitin hiippakuntaan (vuodesta 1937 arkkihiippakunta). Babcock sai 15. helmikuuta 1947 nimitykset Detroitin vihkipiispaksi sekä Irenopolis in Cilician titulaaripiispaksi, ja piispaksi vihkiminen seurasi 25. maaliskuuta. Pääkonsekraattorina toimi Edward Aloysius Mooney, jota avustivat William Francis Murphy ja Stephen Stanislaus Woznicki.
Babcock nimitettiin 23. maaliskuuta 1954 Grand Rapidsin piispaksi, jona hän toimi, kunnes kuoli 71-vuotiaana virassa. Hän osallistui Vatikaanin toiseen kirkolliskokoukseen.
Cessnock

| Cessnock |
| --- | --- |

 Cessnock
 Koordinaatit: 32°50′3″S, 151°21′20″E 
Valtio:  Australia
Osavaltio:  Uusi Etelä-Wales
Pinta-ala:  
 – Kokonaispinta-ala:  27,2 km²
Korkeus:  80 m
Väkiluku (2016):  21 723
 – Väestötiheys:  799 as./km²
Infobox OKVirheellinen NIMI-arvo: 
Cessnock on kaupunki Australiassa, Uuden Etelä-Walesin osavaltiossa. Kaupungissa oli 21 723 asukasta vuoden 2016 väestönlaskennassa, ja se sijaitsee kilometriä Sydneystä pohjoiseen. Työtätekevistä asukkaista lähes kymmenen prosenttia työskentelee hiilikaivoksessa.
Ilmasto

Vuoden lämpimintä aikaa on tammikuu, jolloin keskimääräinen ylin lämpötila on 30 °C. Viileintä on heinä- ja elokuussa, jolloin keskimääräinen alin jää viiden asteen alapuolelle.
Aiheesta muualla

Kuvia tai muita tiedostoja aiheesta Cessnock Wikimedia Commonsissa
Charrette

Charrette, usein englantilaisittain charette tai charet ja joskus suunnittelu tai design charrette, on voimakkasti ajoitettua suunnittelua tai muotoilutoimintaa.
Sana charrette voi viitata mihin tahansa yhteistyöhön, jossa suunnittelijaryhmä laatii ratkaisun suunnitteluongelmaan.
Charretten rakenne vaihtelee, riippuen suunnittelun ongelmasta ja ryhmässä olevista henkilöistä. Charrettet tapahtuvat usein useissa istunnoissa, joissa ryhmä jaketaan alaryhmiin. Kukin alaryhmä esittelee työstään koko ryhmälle aineiston jatkokeskustelulle. Tällaiset charretit ovat keino muodostaa nopeasti suunnitteluratkaisu samalla, kun integroidaan erilaisten ihmisryhmien kyvyt ja edut. Vaikka charretten rakenne voi vaihdella, on tavallista idea, että charrette voi luoda innovatiivisen ilmapiirin, jossa monipuolinen sidosryhmien joukko voi toimia yhteistyössä, "luoda visioita tulevaisuudesta". Vertaa tätä termiä työpajaan.
Sanan "charrette" alkuperä

Sana charrette on ranskaa, ja se tarkoittaa "kärryä" tai "vaunua". Sen käyttö suunnittelussa ja muotoilussa syntyi 1800-luvun Beaux-Arts-koulukunnan myötä Pariisissa, jossa oli yleistä, että lukuvuoden lopulla arkkitehtiopiskelijoiden tiimit olivat töissä aivan määräaikaan asti, ja tarvittiin vaunuja keräämään pienoismallit ja muut tarkastettavat työt. Ryhmien työskennellessä kiivaasti töiden viimeistelyn parissa, tuli tavaksi kutsua työskentelyä en Charrette "vaunuissa." Émile Zola kuvasi tällaista kuumeista työskentelyä sanoilla, nuit de Charrette tai "Charretten yö", romaanissaan L'Oeuvre (1886), hänen kuvitellussa ystävyyssuhteessaan Paul Cézannen kanssa. Termi kehittyi nykyiseen muotoiluun liittyvään käyttöön työskennellessä aina määräaikaan saakka.
Erityistapauksia

Charretteja järjestetään monilla aloilla, kuten maankäytön suunnittelussa tai kaupunkisuunnittelussa. Suunnittelussa charrette on tullut tekniikaksi, jossa kuullaan kaikkia sidosryhmiä. Tämäntyyppinen charrette (jota kutsutaan joskus suunnittelukyselyksi) käsittää tyypillisesti intensiivisiä ja mahdollisesti usean päivän kokouksia, joihin osallistuvat kunnan virkamiehet, kehittäjät ja asukkaat. Onnistunut charrette edistää ratkaisujen yhteisomistusta ja yrittää hillitä asukkaiden ja kehittäjien välistä tyypillistä vastakkainasettelua. Charretteilla on taipumus tapahtua pienissä ryhmissä, mutta osallistuvat asukkaat eivät välttämättä edusta kaikkia asukkaita, eikä heillä ole moraalista valtaa edustaa heitä. Ne asukkaat, jotka osallistuvat, saavat annettua varhaisen panoksen suunnitteluprosessiin. Kehittäjille ja kunnan virkamiehille charrettit tavoittavat yhteisön osallistumisen, joka voi täyttää kuulemisperusteet, ja näin välttää kalliita oikeustaisteluita. Termin "charrette" muita käyttötapoja esiintyy akateemisessa tai ammatillisessa ympäristössä, kun taas kaupunkisuunnittelijat kutsuvat laajan yleisöä suunnittelukohteensa charretteihin. Useimmat ihmiset (elleivät ole suunnitteluopiskelijoita) kohtaavat termin "charrette" kaupunkisuunnittelun yhteydessä.
Sellaisilla muotoilun, kuten arkkitehtuurin, maisema-arkkitehtuurin, teollisen muotoilun, sisustus-, vuorovaikutussuunnittelun tai graafisen suunnittelun aloilla charrette voi viitata yhden ihmisen tai ryhmän intensiivisen työjaksoon ennen määräaikaa.  Charretten ajanjakso sisältää tyypillisesti sekä keskittynyttä, että jatkuvaa työtä. Sanaa "charrette" voidaan käyttää myös verbinä, kuten esimerkiksi "minä olen charrettessa" tai "olen charrettella [ en charrette]", joka tarkoittaa yksinkertaisesti sitä, että työskentelen pitkiä öitä, intensiivisesti kohti määräaikaa.
Aiheesta muualla

Käsikirja Charretten suunnitteluun ja toteuttamiseen korkean suorituskyvyn hankkeille (Arkistoitu – Internet Archive) Yhdysvaltain energiaministeriö, Energiatehokkuuden ja uusiutuvan energian toimisto
"Charrettes, Public Involvement Techniques for Transportation Decision-Making, Federal Highway Administration, USA.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Charrette
Käännös suomeksi
Adrenoleukodystrofia

ABCD1-geenin sijainti X-kromosomissa
Adrenoleukodystrofia eli ALD, myös Addison–Schilderin tauti, on klassisessa muodossaan vaikea etenevä aivojen valkean aineen perinnöllinen sairaus, joka klassisessa muodossaan tunnetaan myös nimellä  Lorenzon tauti.[lähde? ] Se johtaa hermosoluhaarojen demyelinisaatioon etenkin aivojen takaosien aksonien myeliinitupissa. ALD johtaa vuosi vuodelta vaikeutuvaan neurologiseen taudinkuvaan. Virheellinen geeni sijaitsee X-kromosomin pitkässä haarassa kohdassa q28. Virheen vuoksi menetetään eräs entsyymi, joka puolestaan johtaa hyvin pitkäketjuisten rasvahappojen (engl. Very Long Chain Fatty Acids, VLCFA) kertymiseen sekä veriplasmaan että solujen sisään. ALD rappeuttaa aivot ja yleensä tämä sairaus johtaa kuolemaan. Tautiin kuuluu Addisonin taudin ja Schilderin taudin piirteitä, minkä vuoksi se on nimetty myös Paul Ferdinand Schilderin ja Thomas Addisonin mukaan. Usein potilaat ovat kehitysvammaisia. [lähde? ]
ALD ei ole pelkästään aivojen ja selkäytimen rakenteita etenevästi vaurioittava tila. Soluvaurioita tavataan myös muissa kudoksissa. Niistä tärkein on lisämunuaiskuori, jonka hitaasti etenevä kyvyttömyys tuottaa kortisolia (ja muita vastaavia hormoneja) johtaa toimintavajeeseen. Tästä syystä ALD-potilaalle saattaa kehittyä myös Addisonin tauti, joka jo sinänsä havaitsematta ja hoitamatta on hengenvaarallinen. Myös kivesten Leydigin solut vaurioituvat lähes aina. Koska oireyhtymään kuuluu aivojen kovettumista ja myeliinikatoa, epileptiset kohtaukset ja jäykkähalvaus ovat mahdollisia. Jotkut ovat sokeita tai afaattisia, ja joillekin kommunikointi voi olla liki mahdotonta.  Selviytyminen Addison–Schilderin oireyhtymän kanssa on yksilöllistä: siinä missä jotkut kuolevat jo lapsuusvuosinaan, toiset voivat elää pitkälle keski-ikään. [lähde? ]
ALD:n yksinkertaisin testi on mitata plasman VLCFA-pitoisuudet. Aivojen tilasta saadaan paljon tietoa myös toistettavilla magneettikuvauksilla (MRI). [lähde? ]
ALD on X-kromosomisesti resessiivisesti periytyvä tila. Osa ”kantajanaisista” on lieväoireisia, suurin osa terveitä. Tyttäret ovat siis yleensä oireettomia, mutta tilastollisesti puolet heistä siirtää viallisen geenin eteenpäin, itse pysyen useimmin oireettomina. ALD on käytännöllisesti katsoen vain poikien ja miesten sairaus. ALD:n tärkein ainakin joissain tapauksissa toimiva hoitomuoto on luuydinsiirto. [lähde? ]
Addison–Schilderin oireyhtymästä kärsii arviolta yksi ihminen 20 000–50 000:stä.
Muuta

Taudille nimensä antanut Lorenzo Odone kuoli 30-vuotiaana vuonna 2008. Vuonna 1992 tehtiin elokuva Lorenzon öljy, joka kuvaa Lorenzo Odonen sairastumista ALD-tautiin sekä pyrkimyksestä löytää parannuskeino tautiin.
Danielle Williams

| Mitalit | Mitalit | Mitalit |  |
| --- | --- | --- | --- |
|  Danielle Williams MM-kilpailuissa 2017. |  Danielle Williams MM-kilpailuissa 2017. |  Danielle Williams MM-kilpailuissa 2017. |  |
Maa:  Jamaika
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Peking 2015 | 100 m aitajuoksu |  |
|  Kultaa | Budapest 2023 | 100 m aitajuoksu |  |
|  Pronssia | Doha 2019 | 100 m aitajuoksu |  |
| Universiadit  | Universiadit  | Universiadit  |  |
|  Kultaa | Gwangju 2015 | 100 m aitajuoksu |  |
|  Pronssia | Kazan 2013 | 100 m aitajuoksu |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Gold Coast 2018 | 100 m aitajuoksu |  |
Danielle Gracia Williams (s. 14. syyskuuta 1992 St. Andrew) on jamaikalainen aitajuoksija, joka kilpailee 100 metrin aitajuoksussa. Williams on 167 senttimetriä pitkä ja painaa 59 kilogrammaa.
Williams saavutti hieman yllättäen MM-kultaa vuoden 2015 MM-kilpailuista Pekingistä ennätyksellään 12,57. Hän sai MM-pronssia Dohassa 2019 ajalla 12,47. Eugenen MM-kilpailuissa 2022 hän sijoittui kuudenneksi. Budapestin MM-kilpailuissa 2023 hän voitti toisen maailmanmestaruutensa tuloksella 12,43. Vuosien 2013 ja 2017 MM-kilpailuissa hän selviytyi semifinaaleihin. Vuoden 2015 kesäuniversiadeista Gwangjusta Williams saavutti kultaa ja vuoden 2013 kesäuniversiadeista Kazanista pronssia. Gold Coastin Kansainyhteisön kisoissa 2018 hän sai hopeaa. Hän voitti samana vuonna maanosien cupin.
Williams juoksi Keski-Amerikan ja Karibian ennätyksen 12,32 Lontoossa 20. heinäkuuta 2019.
Ennätykset > Ulkoradat

| Laji | Tulos | Paikka | Päivä |
| --- | --- | --- | --- |
| 100 metrin aitajuoksu | 12,32 | Lontoo | 20. heinäkuuta 2019 |
Ennätykset > Sisäradat

| Laji | Tulos | Paikka | Päivä |
| --- | --- | --- | --- |
| 60 metrin aitajuoksu | 7,75 | Clemson | 11. helmikuuta 2022 |
Chilenalkumonni

| Chilenalkumonni |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Monnikalat Siluriformes
Heimo::  Alkumonnit Diplomystidae
Suku::  Diplomystes
Laji::  nahuelbutaensis
Kaksiosainen nimi
 Diplomystes nahuelbutaensis  Arratia, 1987 
Katso myös
   Chilenalkumonni Wikispeciesissä   Chilenalkumonni Commonsissa 
Infobox OKNimi-testi OKIUCN-testi OK: 
Chilenalkumonni (Diplomystes nahuelbutaensis) on alkumonneihin kuuluva kalalaji. Lajia tavataan makeista vesistä Etelä-Amerikasta.
Koko ja ulkonäkö

Chilenalkumonni voi kasvaa suurimmillaan noin 26 cm pitkäksi. Lajin ruumis on pitkänomainen ja kuono on pitkä. Kuonossa on viiksisäiepari. Chilenalkumonnin rinta-, vatsa- ja peräevät ovat kookkaat ja muodoltaan pyöreähköt. Pyrstöevässä on lovi ja selkäevän takana on rasvaevä. Väriltään kala on harmaa ja suuret yksilöt ovat tummempia.
Levinneisyys ja elintavat

Chilenalkumonni elää Chilessä Biobío- ja Loncomillajoissa. Se viihtyy nopeasti virtaavissa vesissä ja täysikasvuiset kalat elävät syvemmällä kuin nuoret. Lajin ravintoa ovat selkärangattomat eläimet kuten madot, hyönteiset ja äyriäiset. Kala on yöaktiivinen. Chilenalkumonnin lisääntymiskausi on eteläisen pallonpuoliskon kesällä.
Chilenalkumonni on paikallisesti merkittävä kalastuksen kohde. Laji luokitellaan erittäin uhanalaiseksi ja kantaa uhkaavat saastuminen ja vedenotto.
Cesur ve Güzel

| Cesur ve Güzel |
| --- | --- |
Tyyli:  draama
Kestoaika:  140 min
Pääosissa:   Kıvanç Tatlıtuğ  Tuba Büyüküstün 
Alkuperämaa:   Turkki
Alkuperäiskieli:  turkki
Verkko:   Star TV
Esitetty:  10. marraskuuta 2016 – 22. kesäkuuta 2017
Tuotantokausia:  1
Jaksoja:  32
Tuotanto
Tuotantoyhtiö(t):   Ay Yapım 
Aiheesta muualla
IMDb
Cesur ve Güzel on televisioyhtiö Star TV:n esittämä turkkilainen televisiosarja. Sen päärooleissa ovat Kıvanç Tatlıtuğ ja Tuba Büyüküstün.
Näyttelijät

| 0 | 1 | 2 |
| --- | --- | --- |
|  Kıvanç Tatlıtuğ  | … |  Cesur Alemdaroğlu / Karahasanoğlu   |
|  Tuba Büyüküstün  | … |  Sühan Korludağ   |
Aiheesta muualla

Viralliset kotisivut (Arkistoitu – Internet Archive)
Cow & Chicken

| Cow & Chicken> Cow and Chicken |
| --- | --- |

Tyyli:  Animaatio, komedia
Kestoaika:  22 min
Luoja(t):  David Feiss
Pääosissa:  Charlie Adler Dee Bradley Baker Candi Milo Howard Morris Dan Castellaneta
Alkuperämaa:   Yhdysvallat
Alkuperäiskieli:  englanti
Verkko:   Cartoon Network  Sub
Esitetty:  29. heinäkuuta 1997 – 24. heinäkuuta 1999
Tuotantokausia:  4
Jaksoja:  51 (luettelo jaksoista)
Tuotanto
Tuottaja(t):  Sherry Gunther Larry Huber Buzz Potamkin Linda Simensky Davis Doi
Ohjaaja(t):  David Feiss Robin Steele Robert Alvarez Deane Taylor John McIntyre
Käsikirjoittaja(t):  David Feiss Bill Burnett Richard Pursel Seth MacFarlane Victor Ortado Maxwell Atoms Fred Belford Steve Marmel Michael Ryan
Tuotantoyhtiö(t):  Hanna-Barbera
Palkinnot
Voitetut:  Annie-palkinto (1996, 1997, 1998)
Ehdokkuudet:  Emmy-palkinto (1996, 1998) Annie-palkinto (1998, 1998, 1999) Golden Reel -palkinto (1998, 1999, 2000)
Aiheesta muualla
IMDb 
Cow & Chicken (suom. Lehmä ja Kana) on David Feissin luoma, kaksi Emmy-ehdokkuutta saanut yhdysvaltalainen animaatiosarja.
Hanna-Barberan tuottama animaatiosarja alkoi vuonna 1997. Siinä kerrotaan Lehmän ja hänen veljensä Kanan seikkailuista koulussa, kotona ja muualla, ja punaisen, paholaisen näköisen housuttoman miehen, Punaisen Tyypin (I. B. Red Guy) heille tekemistä kepposista. 51-jaksoinen sarja päättyi vuonna 1999.
Samoihin aikoihin tehtiin myös spin-off-sarja nimeltä Olen Näätä (I Am Weasel), jossa päähahmoina esiintyivät muutamia esiintymisiä alkuperäisessä sarjassa tehneet Näätä ja Paviaani, myös paholainen esiintyi sarjassa useaan otteeseen.
Cow & Chicken -sarjan teki poikkeukselliseksi sen ääninäytteleminen, jossa Charlie Adler teki suurimman osan sarjan hahmojen äänistä. Tämä on harvinaisempaa 1990–2000-luvuilla, toisin kuin 1940–1970-luvuilla, jolloin muun muassa Mel Blanc teki useita rooleja samassa animaatiosarjassa.
Suomessa sarjaa esitettiin Cartoon Networkin lisäksi Subtv:llä vuosina 2004–2005. 24. joulukuuta 2007 Subtv aloitti sarjan uusintakierroksen.
Tarina

Lehmä ja Kana ovat sisarukset joilla on ihmisvanhemmat. Vanhemmat näytetään aina vain vyötäröstä alaspäin. Myös heidän maanviljelijäisovanhempansa olivat ihmisiä. Sukuun kuuluu myös muita eläimiä kuten serkku Luuton Kana, jolla nimensä mukaan ei ole luita. Muita serkkuja ovat etanapoika, Mustalammas ja kovanaamainen sika nimeltä Sow. Lehmän ja Kanan isällä on myös veli nimeltä Longhorn Steer.
Lehmä ja Kana käyvät koulua ala-asteella, ja Punainen Tyyppi -niminen paholainen häiritsee heitä erilaisilla kepposilla. Hän usein pukeutuu valeasuihin ja tekeytyy muun muassa rakentajaksi, myyjäksi, poliisiksi, orvoksi lapseksi, lähes miksi hyvänsä hankaloittaakseen Lehmän ja Kanan elämää. Sarjan tärkeimpiin sivuhahmoihin kuuluvat Flem ja Earl, jotka viettävät usein aikaa Kanan kanssa, sekä heidän opettajansa.
Päähahmot

Lehmä
Kana
Isä
Äiti
Flem
Earl
Punainen Tyyppi, jolla ei ole housuja
Näätä
Paviaani
Äänirooleissa

| 0 | 1 | 2 |
| --- | --- | --- |
|  Charlie Adler  | … |  Lehmä, Kana, Luuton kana, Punainen Tyyppi, Paviaani, sivuäänet   |
|  Dee Bradley Baker  | … |  Isä, sivuäänet   |
|  Candi Milo  | … |  Äiti, opettaja, sivuäänet   |
|  Howard Morris  | … |  Flem, sivuäänet   |
|  Dan Castellaneta  | … |  Earl, sivuäänet   |
|  Michael Dorn  | … |  Näätä   |
|  Mark Hamill  | … |  Karate Chick, Weenie Dog, pormestari ja eläinlääkäri   |
|  Tom Kenny  | … |  Boo-Boo, luuranko   |
|  Susan Blakeslee  | … |  Den Mother, Loulabelle   |
|  Greg Eagles  | … |  lehmänkieli   |
|  Dionne Quan  | … |  tyttö   |
|  Cam Clarke  | … |  sivuäänet   |
|  Tom Kane  | … |  sivuäänet   |
|  Will Ferrell  | … |  sivuäänet   |
|  Adam Menken  | … |  sivuäänet   |
|  Jess Harnell  | … |  Ranskan pääministeri, amiraali Luotila   |
Jaksoluettelo

Luettelo Cow & Chicken -jaksoista
Vastaanotto ja arvostelu

Wizard Magazine listasi vuonna 2001 Cow & Chickenin sijalle 90 laatimassaan kautta aikain sadan parhaan animaatiosarjan listalla.
Cedar Creekin taistelu

Cedar Creekin taistelu (myös Belle Groven taistelu) oli Yhdysvaltain sisällissodan taistelu, joka käytiin 19. lokakuuta 1864 Virginiassa. Taistelussa konfederaation Jubal Early yritti yllätyshyökkäyksellä lyödä unionin Philip Sheridanin joukot Cedar Creekin ympäristössä. Early onnistui aluksi pakottamaan huomattavasti itseään vahvemman vihollisen perääntymään ja vaikutti jo voittaneen taistelun, kunnes Sheridan kuitenkin aloitti vastahyökkäyksen ja löi Earlyn joukot.
Cedar Creekin taistelu oli konfederaation viimeinen yritys edetä Shenandoahin laakson läpi unionin alueille. Hyökkäyksen epäonnistuttua konfederaatio menetti lopullisesti mahdollisuutensa hyökätä unionin pääkaupunkiin Washington D.C.:hen ja puolustaa taloudellisesti tärkeää Shenandoahin laaksoa.
Taustaa > Unioni

32 000 miehen vahvuista Shenandoahin armeijaa komentanut kenraalimajuri Philip Sheridan sai kesällä unionin armeijan ylipäälliköltä Ulysses S. Grantilta käskyn sitoa kenraaliluutnantti Earlyn joukot taisteluihin, jotta Grant saisi rauhassa keskittyä konfederaation armeijan ylipäällikön Robert E. Leen joukkoja vastaan taistelemiseen. Sheridan onnistui tehtävässään hyvin ja löi Earlyn joukot kesän ja syksyn aikana Winchesterissä, Fisher’s Hillissä ja Tom’s Brookissa. Voittojen ansiosta Sheridan pystyi etenemään toistasataa kilometriä konfederaation ruokahuollon kannalta tärkeässä Shenandoahin laaksossa ja toteuttamaan toista Grantilta saamaansa tehtävää, eli tuhoamaan ruoantuotannon kannalta tärkeitä kohteita laaksossa. Sheridanin joukot tuhosivat lähes kahden viikon ajan järjestelmällisesti alueella olevaa karjaa ja viljaa sekä latoja ja myllyjä. Saatuaan Shenandoahin laakson sotaretken päätökseen Sheridan vei armeijansa Cedar Creekin pohjoispuolelle leiriytymään ja lähti itse Washingtoniin tapaamaan muita kenraaleita.
Taustaa > Konfederaatio

Kenraaliluutnantti Jubal Earlyn komentamaan Valleyn armeijaan kuului lokakuussa 1864 lähteestä riippuen vain 11 000–16 000 tai jopa 22 000 miestä. Valleyn armeija oli joka tapauksessa huomattavasti heikommin varusteltu ja ruokittu kuin Shenandoahin armeija. Kenraaliluutnantti Early halusi kuitenkin epätoivoisesti lyödä unionin joukot, minkä takia hän päätti aloittaa uhkarohkealta tuntuneen hyökkäyksen huomattavasti voimakkaampaa vihollista vastaan.
Taisteluun valmistautuminen

Ennen taistelua Shenandoahin armeija koostui neljästä armeijakunnasta, joista kolme oli jalkaväkeä ja yksi ratsuväkeä:
Kenraalimajuri Horatio Wrightin komentama 6. armeijakunta
Kenraalimajuri William Emoryn komentama 19. armeijakunta
Prikaatikenraali George Crookin komentama 8. armeijakunta eli Länsi-Virginian armeija, jota oli väliaikaisesti vahvistettu prikaatikenraali Howard Kitchingin divisioonalla
Kenraalimajuri Alfred Torbertin ratsuväkiyksikkö
Vaikka Sheridan ei uskonutkaan konfederaation hyökkäävän enää hänen armeijansa kimppuun, oli hän järjestänyt joukkonsa vahvaan puolustusasemaan. Sheridanin joukkojen päämaja sijaitsi Belle Groven maatilalla ja valtaosa unionin joukoista oli sijoitettu sen länsipuolelle. Belle Groven länsipuolella sijainneiden puolustusjoukkojen vasen selusta jäi kuitenkin haavoittuvaiseksi, sillä Sheridan luotti Shenandoahin joen ja Massanutten-vuoren suojaavan aluetta, ja jätti koko alueen vartioinnin yksin kenraalimajuri Torbertin ratsuväkijoukkojen varaan. Varsinaisen taistelun alkaessa Sheridan oli vasta palaamassa Washingtonista ja joukkojen ylimpänä komentajana toimi väliaikaisesti kenraalimajuri Wright.
Jubal Early lähetti 17. lokakuuta kenraalimajuri John Gordonin ja topograafikko Jedediah Hotchkissin tiedustelemaan unionin asemia. Gordon ja Hotchkiss huomasivat unionin vasemman sivustan heikkouden ja päättivät käyttää sitä hyökkäyksensä aloittamiseen. Konfederaation joukot päättivät aloittaa hyökkäyksen kolmella Gordonin komentamalla divisioonalla, jotka hyökkäisivät yön pimennossa heikkoa sivustaa vastaan. Gordonin komentamien divisioonien lisäksi konfederaatiolla oli taistelua varten käytössään tykistöä ja ratsuväkeä, jotka kuitenkin aseteltiin eri paikkoihin kuin Gordonin kärkiryhmä.
Taistelu

Cedar Creekin taistelu oli kokonaisuutena hyvin sekava, koska unionin ja konfederaation joukot taistelivat yhtä aikaa monessa eri paikassa ja samoissa paikoissa käytiin saman päivän aikana useita eri yhteenottoja. Pääpiirteittäin taistelu kuitenkin alkoi konfederaation yllätyshyökkäyksestä ja sitä seuranneesta unionin puolustuksen täydellisestä romahtamisesta. Unionin saatua puolustuksensa jälleen koottua taistelu taukosi hetkeksi, kun kumpikin osapuoli ryhtyi uudelleenjärjestelemään joukkojaan. Tämän jälkeen unionin joukot aloittivat yllättäen vastahyökkäyksen, jossa puolestaan konfederaation puolustuslinjat pettivät ja konfederaation joukot joutuivat pakenemaan taistelusta.